18.10.2006 16:36   Lisaks võimaldaks eelnõu trahvida tööandjaid, kes ei tee kinnipidamisi elatisvõlgniku töötasust või ei anna elatisnõude täitmiseks vajalikku teavet. Lähiajal kavatsetakse eelnõu kooskõlastusringile saata, ütles justiitsministeeriumi kohtute osakonna vabakutsete ja õigusregistrite talituse nõuniku Monica Vürst ETV24-le.    Vürtsi sõnul on praegu teada probleem, kus mehed nõustuvad elatise maksmisest hoidumiseks ametlikult vastu võtma miinimumpalka, mida praeguste seaduste kohaselt arestida ei saa. Ka tööandjate trahvimise vajadus on Vürtsi sõnul praktikas ilmnenud.    Eestis on  hetkel 15 miljonit krooni elatisevõlgasid, teatas justiitsministeerium.    Menetluses olevate elamisnõuete arv kasvab: praegu on toimikuid 11 426, aasta alguses oli veel 10 700. "Üha rohkem pöördutakse kohe kohtutäiturite poole abi saamiseks, mitte ei panda kohtuotsust sahtlisse ega jääda ootama isa head tahet, et ta hakkaks maksma," põhjendas Vürst menetluses olevate elatisnõuete kasvu.    Elatisnõudega seotud võlgnikke on kokku 10 444, seega on osal võlgnike vastu rohkem kui üks nõue.  Võlgnikest 207 on naised.